FI Euroopan unionin virallinen lehti C 311/18

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2010/C 311/09

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

”PORC D’AUVERGNE”

EY-N:o FR-PGI-0005-0697-02.06.2008

SMM ( X ) SAN ( )

1. Nimi:

”Porc d’Auvergne”

2. Jäsenvaltio tai kolmas maa:

Ranska

3. Maataloustuotteen tai elintarvikkeen kuvaus:

3.1 Tuotelaji:

Luokka 1.1 Tuore liha (ja muut eläimenosat)

3.2 Kuvaus 1 kohdassa nimetystä tuotteesta:

Porc d’Auvergne on ulkona kasvatettava sika, jonka lihalle ovat tunnusomaisia kiinteys, tasainen punainen väri, joka ei ole vaaleaa eikä tummaa, sekä valkoinen kiinteä silava. Kypsänä porc d’Auvergnen liha on mureaa ja mehevää, ja siinä on tyypillinen miellyttävä hyvän sianlihan maku. Porc d’Auvergne -sian ikä on teurastettaessa vähintään 26 viikkoa. Lämpimän ruhon paino on vähintään 75 kilogrammaa. Lihasten osuus osissa (TMP) on 53–64 prosenttia. Porc d’Auvergnen -lihaa pidetään kaupan kokonaisina ruhoina, puoliruhoina, karkeina paloina tai toisesta leikkuusta peräisin olevina tai kuluttajille tarkoitettuina paloina. Sitä voidaan pitää kaupan tuoreena tai jäädytettynä.

3.3 Raaka-aineet (ainoastaan jalostetut tuotteet):

—

3.4 Rehu (ainoastaan eläinperäiset tuotteet):

Porc d’Auvergne -sikoja ruokitaan 12 viikon ikäisestä rehulla, jossa on vähintään 75 prosenttia viljaa tai viljatuotteita. Rehun linolihappopitoisuuden on oltava vähintään 1,7 prosenttia.

Rehussa ei saa olla maniokkia (kassavaa) eikä bataattia.

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Porc d’Auvergne -siat porsitetaan, vieroitetaan ja lihotetaan porc d’Auvergnen suojatun maantieteellisen merkinnän (SMM) saaneella maantieteellisellä alueella, joka koostuu 1 808 kunnasta (ks. 4 kohta).

3.6 Viipalointia, raastamista, pakkaamista jne. koskevat erityiset säännöt:

—

3.7 Merkintöjä koskevat erityiset säännöt:

Kun porc d’Auvergne -sikaa myydään tuoreena tai jäädytettynä, kuluttajan olisi voitava tunnistaa eläimen alkuperä. Tätä varten kuluttajalle tarkoitetuissa merkinnöissä on mainittava, että kyse on porc d’Auvergne -tuotteesta, jolla on SMM-merkintä.

Merkinnöissä on oltava mm. seuraavat seikat:

— maininta ”porc d’Auvergne”; kyseinen maininta voi tarvittaessa olla myös yhteismerkissä;

— yhteismerkin logo;

— laatu- ja alkuperätunnistusmerkin logo.

4. Maantieteellisen alueen tarkka rajaus:

Porc d’Auvergnen suojatun maantieteellisen merkinnän (SMM) maantieteellinen alue koostuu seuraavista kantoneista ja kunnista:

— Allier (03): kaikki kantonit

— Puy de Dôme (63): kaikki kantonit, lukuun ottamatta seuraavia kuntia: Aigueperse, Aubiat, Aulnat, Bas-et-Lezat, La Bourboule, Bussières-et-Pruns,Cellule, Chappes, Chastreix, Chavaroux, Le Cheix, Clerlande, Effiat, Égliseneuve-d’Entraigues, Ennezat, Entraigues, Espinchal, Gerzat, La Godivelle, La Tour-d’Auvergne, Lussat, Malintrat, Les Martres-d’Artière, Les Martres-sur-Morge, Mont-Dore, Montpensier, La Moutade, Murat-le-Quaire, Pessat-Villeneuve, Picherande, Pont-du-Château, Saint-André-le-Coq, Saint-Beauzire, Saint-Clément-de-Régnat, Saint-Donat, Saint-Genès-Champespe, Saint-Ignat, Saint-Laure, Sardon, Surat, Thuret, Varennes-sur-Morge, Villeneuve-les-Cerfs

— Haute Loire (43): kaikki kantonit

— Cantal (15): kaikki kantonit, lukuun ottamatta seuraavia kuntia: Anglards-de-Salers, Apchon, Badailhac, Brezons, Cheylade, Le Claux,Collandres, Dienne, Le Falgoux, Le Fau, Fontanges, Giou-de-Mamou, Girgols, Jou-sous-Monjou, Lacapelle-Barres, Laroquevieille, Lascelle, Laveissière, Lavigerie, Malbo, Mandailles-Saint-Julien, Marmanhac, Pailherols, Polminhac, Raulhac, Saint-Bonnet-de-Salers, Saint-Cernin, Saint-Chamant, Saint-Cirgues-de-Jordanne, Saint-Clément, Saint-Étienne-de-Carlat, Saint-Hippolyte, Saint-Jacques-des-Blats, Saint-Martin-Valmeroux, Saint-Paul-de-Salers, Saint-Projet-de-Salers, Saint-Simon, Saint-Vincent-de-Salers, Salers, Thiézac, Tournemire, Trizac, Le Vaulmier, Velzic, Vic-sur-Cère, Yolet

— Nièvre (58): — Dornesin kantoni: seuraavat kunnat: Dornes, Toury-sur-Jour — Foursin kantoni: seuraavat kunnat: Charrin, Montambert, Saint-Hilaire-Fontaine

— Saône et Loire (71): — seuraavat kantonit: Bourbon-Lancy, Digoin, Gueugnon, Issy-l’Evêque: kaikki kunnat — Marcignyn kantoni: seuraavat kunnat: Artaix, Bourg-le-Comte, Céron, Chambilly, Chenay-le-Châtel, Melay, Montceaux-l’Étoile, Vindecy — Paray-le-Monialin kantoni: seuraava kunta: L’Hôpital-le-Mercier

— Loire (42): — seuraavat kantonit: Noirétable, La Pacaudière, Saint-Bonnet-le-Château, Saint-Georges-en-Couzan, Saint-Haon-le-Châtel, Saint-Jean-Soleymieux, Saint-Just-en-Chevalet: kaikki kunnat — Boën’n kantoni: seuraavat kunnat: Ailleux, Boën, Cezay, Débats-Rivière-d’Orpra, L’Hôpital-sous-Rochefort, Leigneux, Marcilly-le-Châtel, Marcoux, Pralong, Saint-Laurent-Rochefort, Saint-Sixte, Trelins — Firminyn kantoni: Caloiren kunta — Montbrison’n kantoni: seuraavat kunnat: Bard, Écotay-l’Olme, Essertines-en-Châtelneuf, Lérigneux, Lézigneux, Roche, Saint-Thomas-la-Garde, Verrières-en-Forez — Roanne-Nordin kantoni: seuraavat kunnat: La Bénisson-Dieu, Briennon, Mably — Roanne-Sudin kantoni: seuraavat kunnat: Lentigny, Ouches, Pouilly-les-Nonains, Riorges, Saint-Jean-Saint-Maurice-sur-Loire, Saint-Léger-sur-Roanne, Villemontais, Villerest — Saint-Germain-Lavalin kantoni: seuraavat kunnat: d’Amions, Bully, Dancé, Grézolles, Luré, Nollieux, Saint-Germain-Laval, Saint-Georges-de-Baroille, Saint-Julien-d’Oddes, Saint-Martin-la-Sauveté, Saint-Paul-de-Vézelin, Saint-Polgues, Souternon — Saint-Just-Saint-Rambertin kantoni: Chambles’n kunta

— Ardèche (07): — Annonay-Sudin kantoni: Saint-Julien-Vocancen kunta — Coucouron’n kantoni: seuraavat kunnat: Coucouron, Issarlès, Lachapelle-Graillouse, Lespéron — Montpezat-sous-Bauzon’n kantoni: Le Béagen kunta — Saint-Agrèven kantoni: seuraavat kunnat: Devesset, Mars, Saint-Agrève, Saint-André-en-Vivarais — Saint-Martin-de-Valamas’n kantoni: seuraavat kunnat: Borée, La Rochette, Saint-Clément — Satillieu’n kantoni: Saint-Pierre-sur-Doux’n kunta

— Lozère (48): — seuraavat kantonit: Aumont-Aubrac, Châteauneuf-de-Randon, Fournels, Grandrieu, Langogne, Le Malzieu-Ville, Nasbinals, Saint-Amans, Saint-Alban-sur-Limagnole, Saint-Chély-d’Apcher: kaikki kunnat — Marvejolsin kantoni: seuraavat kunnat: Antrenas, Le Buisson, Gabrias, Recoules-de-Fumas, Saint-Laurent-de-Muret, Saint-Léger-de-Peyre — Mende-Nordin kantoni: seuraavat kunnat: Le Born, Chastel-Nouvel, Pelouse — Saint-Germain-du-Teil’n kantoni: seuraavat kunnat: Les Hermaux, Les Salces, Trélans — Villefortin kantoni: La Bastide-Puylaurent’n kunta

— Aveyron (12): — seuraavat kantonit: Aubin, Decazeville, Entraygues-sur-Tuyère, Espalion, Mur-de-Barrez, Saint-Amans-des-Cots: kaikki kunnat — Capdenac-Garen kantoni: Bouillacin kunta — Conques’n kantoni: seuraavat kunnat: Conques, Grand-Vabre, Noailhac, Saint-Félix-de-Lunel, Sénergues — Estaingin kantoni: seuraavat kunnat: Campuac, Coubisou, Estaing, Le Nayrac, Sébrazac — Laguiolen kantoni: seuraavat kunnat Montpeyroux, Soulages-Bonneval — Saint-Geniez-d’Olt’n kantoni: seuraavat kunnat: Aurelle-Verlac, Pierrefiche, Pomayrols, Sainte-Eulalie-d’Olt, Saint-Geniez-d’Olt — Sainte-Geneviève-sur-Argencen kantoni: seuraavat kunnat: Cantoin, Graissac, Sainte-Geneviève-sur-Argence, Vitrac-en-Viadène

— Lot (46): — seuraavat kantonit: Figeac-Est, Sousceyrac, La Tronquière: kaikki kunnat — Bretenoux’n kantoni: seuraavat kunnat: Belmont-Bretenoux, Cahus, Cornac, Estal, Gagnac-sur-Cère, Glanes, Laval-de-Cère, Teyssieu — Figeac-Ouestin kantoni: Figeac-Ouestin kunta — Lacapelle-Marivalin kantoni: seuraavat kunnat: Labathude, Molières, Saint-Maurice-en-Quercy, Sainte-Colombe — Saint-Cérén kantoni: seuraavat kunnat: Bannes, Frayssinhes, Latouille-Lentillac, Saint-Céré, Saint-Laurent-les-Tours, Saint-Paul-de-Vern

— Corrèze (19): — seuraavat kantonit: Mercoeur, Saint-Privat: kaikki kunnat — Bort-les-Orguesin kantoni: Bort-les-Orguesin kunta

— Creuse (23): — seuraavat kantonit: Ahun, Aubusson, Auzances, Bellegarde-en-Marche, Bonnat, Boussac, Chambon-sur-Voueize, Châtelus-Malvaleix, Chénérailles, Evaux-les-Bains, Jarnages, Saint-Sulpice-les-Champs: kaikki kunnat — Crocqin kantoni: seuraavat kunnat: Basville, Crocq, La Mazière-aux-Bons-Hommes, Mérinchal, Pontcharraud, Saint-Agnant-près-Crocq, Saint-Bard, Saint-Georges-Nigremont, Saint-Maurice-près-Crocq, Saint-Oradoux-près-Crocq, Saint-Pardoux-d’Arnet, La Villeneuve, La Villetelle — Felletin’n kantoni: seuraavat kunnat: Felletin, Moutier-Rozeille, Sainte-Feyre-la-Montagne, Saint-Frion, Saint-Quentin-la-Chabanne, Vallière — Guéret-Nordin kantoni: seuraavat kunnat: Ladapeyre, Ajain, Glénic, Jouillat, Saint-Fiel — Guéret-Sud-Estin kantoni: seuraavat kunnat: Saint-Laurent, Sainte-Feyre, La Saunière

— Cher (18): — Charenton-du-Cherin kantoni: Coustin kunta — seuraavat kantonit: Chateaumeillant, Le Chatelet, Saulzais-le-Potier: kaikki kunnat — Châteauneuf-sur-Cherin kantoni: seuraavat kunnat: Chambon, Saint-Symphorien, Vallenay — Lignièresin kantoni: seuraavat kunnat: La Celle-Condé, Ineuil, Lignières, Saint-Hilaire-en-Lignières, Touchay — Saint-Amand-Montrond’n kantoni: seuraavat kunnat: Bouzais, Colombiers, Drevant, Farges-Allichamps, La Groutte, Marçais, Nozières, Orcennais, Orval, Saint-Amand-Montrond

— Indre (36): — seuraavat kantonit: Aigurande, Sainte-Sévère-sur-Indre: kaikki kunnat — La Châtren kantoni: seuraavat kunnat: La Berthenoux, Briantes, Champillet, Chassignoles, La Châtre, Lacs, Lourouer-Saint-Laurent, Le Magny, Montgivray, Montlevicq, La Motte-Feuilly, Néret, Nohant-Vic, Saint-Chartier, Saint-Christophe-en-Boucherie, Thevet-Saint-Julien, Verneuil-sur-Igneraie, Vicq-Exemplet — Neuvy-Saint-Sépulchren kantoni: seuraavat kunnat: de Fougerolles, Sarzay

5. Yhteys maantieteelliseen alueeseen:

5.1 Maantieteellisen alueen erityisyys:

Luonto on varustanut sian kärsällä, jolla se voi tonkia maata. Maaperän olisi oltava sellaista, että sika voi liikkua sen hyvinvoinnin ja ympäristön kannalta suotuisissa oloissa. Sika on myös herkkä jatkuvalle kosteudelle. Kun sikaa kasvatetaan ulkona, maaperän on siis oltava puhdasta eikä ilmassa saa olla liikaa kosteutta.

Porc d’Auvergnen tuotantoalue, joka kattaa pääpiirteissään Auvergnen ja sen reuna-alueet, käsittää seuraavanlaisia alueita:

— vuoria ja laaksoja, joissa vallitsee tuulilta ja Keskusylängön pohjois-eteläsuuntaisten vuorten ja valtameren vaikutuksilta suojassa oleva erityinen ilmasto, jonka sademäärä on sopiva sian ulkokasvatukselle;

— kantava maa, joka koostuu enimmäkseen vuoristoalueiden pintamaasta, andosolista ja tuliperäisestä, hyvin vettä läpäisevästä maasta sekä vähemmässä määrin hydromorfisesta maasta, jossa on huokoisia vyöhykkeitä tai saarekkeita. Kantava maa on pääasiassa maata, jolla ei juurikaan ole viljelykäyttöä, mutta jota voidaan käyttää sikojen ulkokasvatukseen lisätulojen saamiseksi.

Ulkokasvatuksessa maaperän on oltava riittävän puhdasta, huokoista ja sadeveden läpäisevää.

Tällainen maaperän ja sademäärän yhdistelmä on hyvä ympäristö sikojen ulkoilmakasvatukseen.

5.2 Tuotteen erityisyys:

Tuotteen erityisyys perustuu seuraaville seikoille:

— sen maine

— laatu, joka perustuu ulkokasvatukseen, josta tuottajilla on taitotietoa.

a) Maine

Sikojen kasvatus on Auvergnen alueella ikivanha perinne. Sianlihalla käytiin kauppaa jo roomalaisten aikana. Auvergne oli 1900-luvun alkuun asti yksi siankasvatuksen keskuksista Ranskassa. Sianliha oli auvergnelaisen ruoan perusta. Monien 1300-luvulta peräisin olevien kirjoitusten mukaan sikoja kasvatettiin ulkoilmassa, ja ne etsivät ravintoa pelloilta ja metsistä. Lisäksi niitä ruokittiin viljaa sisältävällä ruokajätteellä. Tällainen sikojen ulkoilmakasvatusperinne, jossa hyödynnettiin mahdollisimman paljon alueen ominaisuuksia, jatkui 1900-luvun alkuun saakka. Silloin oli myös olemassa nyt jo hävinnyt sikarotu, joka oli sopeutunut ulkoilmakasvatukseen. Perinteiset kasvatustavat hiipuivat vuodesta 1965 alkaen. Porc d’Auvergnen kasvattajat järjestäytyivät 1980-luvun lopulla tehdäkseen tuotettaan tunnetuksi.

Nykyään porc d’Auvergne on mukana alan ammattilaisten tapahtumissa ja suurelle yleisölle suunnatuilla messuilla, kuten Sommet de l’Elevage à Clermont-Ferrand, SIRHA-messut Lyonissa ja Salon International de l’Agriculture à Paris (Pariisin kansainväliset maatalousmessut). Porc d’Auvergne on ollut esillä myös monissa lehdissä sekä paikallisissa ja kansallisissa tiedotusvälineissä. Vuonna 2008 sitä juhlistettiin ensimmäisessä kansallisessa Mois de l’Origine et de la Qualité -tapahtumassa, jossa palkittiin alalla 19 vuotta toiminut kauppias. Vuonna 2009 palkittiin Pariisin-alueella toimiva toinen leikkelekauppias, jolla on ollut porc d’Auvergne -lihaa myynnissä jo 10 vuotta. Kauppiaalle myönnettiin palkinto järjestyksessä toisessa kansallisessa kilpailussa. Porc d’Auvergnea käyttävät ruoanvalmistukseen säännöllisesti myös monet Les Toques d’Auvergne -järjestöön kuuluvat ravintoloitsijat Auvergnessa ja myös koko Ranskan alueella (PACA, Alsace, Pariisi jne.).

b) Laatu, joka perustuu ulkokasvatukseen, josta tuottajilla on taitotietoa.

Porc d’Auvergnea kasvatetaan ulkoilmassa. Se pääsee ulkokasvatusalueelle koko lihotuksesta teurastukseen (aikaisintaan 182 päivää) kestävän ajan, ja sillä on käytettävissään väljä, 83 m2 sikaa kohti oleva ala. Eläimen hyvinvoinnin, terveyden ja hyvän kehittymisen kannalta ulkokasvatusalue on erityisen tärkeä. Siitä vastaa kasvattaja, joka nojautuu tietämykseensä tilansa maaperästä, kasvistosta ja kivistä. Kasvattajan on myös hoidettava ulkokasvatusaluetta. Se edellyttää lepokautta kunkin kasvatuserän jälkeen ja tarvittaessa nurmen istuttamista uudelleen.

Saatu tuote on väriltään tasaisen punaista, koska sen hemirautapitoisuus (myoglobiinin määrä) on suurempi. Väri johtuu porc d'Auverge -sikojen kasvatustavasta ja teurastusiästä Koska siat kasvatetaan ulkoilmassa ulkokasvatusalueilla, ne voivat liikkua enemmän kuin jos ne eivät pääsisi ulos. Myoglobiinin määrä kasvaa eläinten ikääntymisen ja liikkumisen myötä. Toisaalta kun eläimet ovat teurastettaessa iältään vanhempia, liha on paremmin kypsynyttä ja maukkaampaa ja soveltuu paremmin erilaisiksi leikkeleiksi.

Lihassa on myös hieman tavallista enemmän ulkopuolista rasvaa, mikä johtuu eläimen sopeutumisesta ulkoilmaelämään. Toisaalta lihotusaikana syötetyn viljan tai viljatuotteiden ansiosta lihan monityydyttymättömien rasvahappojen pitoisuus on suurempi kuin selkärasvassa yleensä.

Kuten liha- ja leikkelekauppiailta sekä ravintoloitsijoilta kerättyihin tietoihin perustuvasta tutkimuksesta käy ilmi, porc d’Auvergne -sianlihaa suositaan sen kiinteän ja valkoisen rasvan, lihan voimakkaan värin, hyvien ruoanlaitto-ominaisuuksien, säilyvyyden ja ominaismaun vuoksi.

Kyseistä arvostusta tukevat myös 10 vuoden kuluessa tehdyt tutkimukset, joiden mukaan porc d’Auvergnen rasva ja liha ovat voimakkaan värisiä, samoin tuoksu, ja liha on kiinteää. Rakenne on mureaa, ja sillä on tyypillinen ominaismaku.

Porc d’Auvergne -sianlihan suosio on siis kasvanut kuluneiden 20 vuoden aikana. Se on ominaislaatunsa ja erityisen tuotantotapansa vuoksi alan pienyrittäjien ja kuluttajien arvostama tuote. Vuoden 2008 lopulla porc d’Auvergne -sianlihaa oli tarjolla 190 liha- ja leikkelekaupassa tai ravintolassa ympäri Ranskaa.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Porsaankasvatuksesta kertynyttä taitotietoa on käytetty innovatiivisesti Auvergnen-alueen perinteen elvyttämiseksi. Maaperän ja ilmaston suotuisia ominaisuuksia on käytetty porc d’Auvergne -sikojen kasvattamiseksi ulkoilmassa.

Maantieteellisen alueen maaperän ja ilmaston ominaisuuksien vuoksi ympäristö on erityisen sopivaa ulkoilmakasvatukseen, jota alueella on perinteisesti harjoitettu. Tuottajien taitotieto tulee esille siinä, miten kasvatusalueet valitaan ja miten niitä hoidetaan. Tällainen tieto perustuu maantieteellisen alueen hyvään tuntemukseen.

Kasvattajien osaamiseen sekä maaperän ja ilmaston ominaisuuksiin perustuvan ulkoilmakasvatuksen tuloksena on laadultaan erityinen liha, joka on korkean hemirautapitoisuutensa ansiosta väriltään punaista ja jonka ulkorasva on hieman tavallista paksumpaa. Nämä ominaisuudet merkitsevät sitä, että liha on ulkoilmakasvatuksesta ja eläinten vanhemmasta teurastusiästä ja sen ansiosta kehittyvästä ominaismausta johtuen kypsyneempää.

Porc d’Auvergne -sian kasvatusta on harjoitettu pitkään, ja sen on aina mielletty kuuluvan osana alueeseen, jossa sitä kasvatetaan. Niin alan pienyrittäjät kuin kuluttajatkin arvostavat porc d’Auvergnen lihaa. Siitä ovat osoituksena porc d’Auvergnen esittely messuilla, sen saamat tunnustukset ja käyttö ruoanlaitossa.

Eritelmän julkaisuviite:

(Asetuksen (EY) N:o 510/2006 5 artiklan 7 kohta)

https://www.inao.gouv.fr/fichier/CDCPorcDAuvergne.pdf

(1) EUVL L 93, 31.3.2006, s. 12.